Μιμάρ Σινάν

Ο Μιμάρ ΣινάνΜιμάρ Σινάν («Αρχιτέκτων Σινάν») ή Μιμάρ Κοτσά Σινάν («ο Μεγάλος Αρχιτέκτων Σινάν»). Βλ. Encyclopædia Britannica Article: Sinan (29 Μαΐου 1489 Ağırnas/Άγιοι Ανάργυροι Καππαδοκίας, κατ' άλλουςΣοφίας Ν. Σφυρόερα, Κωνσταντινούπολη, Πόλη της Ιστορίας, Αθήνα 2006, ISBN 960-442-233-2, σελ. 179 Καισάρεια – 17 Ιουλίου 1588 Κωνσταντινούπολη) ήταν σημαντικός Οθωμανός αρχιτέκτονας, ελληνικήςλήμμα "Sinan" στο *Bosworth, C.E, Van Donel, E., Heinrichs, W.P., Pellat, Ch. (1991). The Encyclopedia of Islam, Vol. 9, E.J. Brill, Leiden, σελ. 629 (Ιωσήφ Δογάνογλου) ή κατ' άλλους αρμενικής<ref>[http://books.google.ru/books?id=Gn09AAAAIAAJ&pg=PP1&dq=A+modern+theory+of+architecture&lr=#v=onepage&q=&f=false Bruce Allsopp.«A modern theory of architecture» стр 102 Издатель Routledge, 1981г. ISBN 0-7100-0950-X, ISBN 978-0-7100-0950-0 p73 What was begun under Constantine and achieved under Justinian in Hagia Sophia reached its ultimate fulfilment in the work of the Armenian janissary(under the Turkish Sultanate) Sinan the Great(1489-1588)]</ref> καταγωγής και ανήκε στο σώμα των Γενίτσαρων. Σύμφωνα με τον Robert Mantran  (καθηγητής της Ιστορίας της Οθωμανικής Αυτοκρατορίας στο Πανεπιστήμιο της Προβηγκίας) ο Σινάν ανήκε σε καθαρά Τουρκική οικογένεια από την περιοχή της Καισαρείας. Θεωρείται πως επέφερε σημαντικές καινοτομίες τόσο στην κοσμική όσο και τη θρησκευτική αρχιτεκτονική της Οθωμανικής αυτοκρατορίας και γενικότερα του ισλαμικού κόσμου. Χάρις στη μακροβιότητα και το εξαιρετικό ταλέντο του υπήρξε προϊστάμενος αρχιτέκτων των σουλτάνων Σελίμ Α΄, Σουλεϊμάν Α΄, Σελίμ Β΄ και Μουράτ Γ΄.

 Βίος 
Σύμφωνα με την επικρατούσα άποψη ο Σινάν, που το χριστιανικό του όνομα ήταν Ιωσήφ, ήταν γιος Ελλήνων της Καππαδοκίας ή εναλλακτικά Αρμένων γονέων."Sinan." Encyclopædia Britannica. Encyclopædia Britannica Online. Encyclopædia Britannica, 2011. Sinan. Ο τόπος γέννησης του Σινάν, οι Άγιοι Ανάργυροι, ήταν ένα ελληνικό χωριό χωρίς Αρμένιους κατοίκους, γεγονός που δίνει μεγαλύτερη πίστη στη θεωρία ότι ήταν ελληνικής καταγωγής. Επιπλέον, πριν οι Έλληνες εκκενώσουν το χωριό, μια ελληνική Καππαδοκική οικογένεια από το χωριό με το όνομα Ταστσιόγλου είχε διεκδικήσει τον Σινάν ως μέλος της δικής τους οικογένειας.

Ο πατέρας του Χρήστος ασκούσε το επάγγελμα του λιθοξόου και του ξυλουργού και συνήθιζε να παίρνει μαζί του το γιο του στη δουλειά. Εκεί ο νεαρός Σινάν επισκεπτόταν και μελετούσε με αμείωτο ενδιαφέρον τα σελτζουκικά μνημεία. Στο πλαίσιο του παιδομαζώματος προικισμένων Χριστιανών, ο Σινάν βρέθηκε στην Κωνσταντινούπολη, όπου διδάχτηκε στο Παλάτι, στον Ιππόδρομο,Behcet Unsal 1970, Turkish Islamic Architecture. Seljuk to Ottoman, Academic Εditions, London, 93 υπό την καθοδήγηση του Μεγάλου Βεζύρη Πάργαλη Ιμπραήμ Πασά.Επίσης Φρενκ Ιμπραήμ Πασάς,	27 Ιουνίου 1523	- 14 Μαρτίου 1536, εξισλαμισμένος Έλληνας από την Πάργα.

Αργότερα έγινε δεκτός στη στρατιωτική σχολή και έτσι άρχισε την καριέρα του ως στρατιωτικός, διοικητής του ιππικού και μηχανικός του στρατού. Συμμετέχοντας στις εκστρατείες του Σουλεϊμάν του Μεγαλοπρεπούς, απέδειξε τις εξαιρετικές του τεχνικές ικανότητες και τη δεξιοτεχνία του, αφού με μεγάλη επιτυχία ανέγειρε κάστρα, γέφυρες και στρατιωτικές οχυρώσεις.Ο Behcet Unsal αναφέρει ότι στα ταξίδια του με το στρατό του Σελήμ Α΄ ήλθε σε επαφή με τα τουρκικά και περσικά θολωτά κτήρια του Τεμπρίζ και τα αραβουργήματα. Behcet Unsal 1970, 93 Εν γένει η στρατιωτική σταδιοδρομία του πρόσφερε το υπόβαθρο της γνώσης αρχιτεκτονημάτων μνημειακού χαρακτήρα, πηγές έμπνευσης για τις δικές του μεταγενέστερες κατασκευές. Το 1538 αναδείχθηκε πρώτος αυτοκρατορικός αρχιτέκτονας. 

Πέθανε τον Ιούλιο του 1588 στην Κωνσταντινούπολη και τάφηκε στη βορειοδυτική άκρη του τζαμιού του Σουλεϊμάν του Μεγαλοπρεπούς.Σύμφωνα με τον Goodwin πέθανε στην ηλικία των 97 ετών, από ατύχημα. Βλ. Goodwin G. 1971, σελ. 192.

 Έργο 
Τα κτίσματα που σχεδίασε και επέβλεψε κατασκευαστικά ο Σινάν τα επόμενα 45 χρόνια είναι εντυπωσιακά. Στα 334 έργα που του αποδίδονται, περιλαμβάνονται 81 δημόσια τεμένη για την προσευχή της Παρασκευής, 50 μικρότερα τεμένη, 55 σχολεία, 34 ανάκτορα, 33 δημόσια λουτρά, 19 μαυσωλεία, 16 πτωχοκομεία, 7 ιεροδιδασκαλεία, 12 πανδοχεία, νοσοκομεία, γέφυρες, κρήνες, συντριβάνια, υδραγωγεία, υδραυλικά συστήματα, και άλλαBehcet Unsal 1970, 93.. Όσα απ’ αυτά σώζονται, διακρίνονται για το υψηλό επίπεδο σχεδιασμού τους, την άψογη εκτέλεσή τους, και την πλούσια διακόσμηση με πλακίδια στους τοίχους τουςHonour H. - Fleming I. 1998,  Ιστορία της Τέχνης, μτφρ. Α. Παππάς, Υποδομή Αθήνα, 464.. Στο σύνολο του έργου του, τού αποδίδονται πάνω από εκατό σχέδια κτηρίων, από τα οποία ελάχιστα είχε δει, καθώς φέρεται ότι αγνοούσε οικοδομήματα ελάσσονος σημασίαςGoodwin G., A History of Ottoman Architecture, 1971, 192..

Ο Σινάν έλεγε ότι το Τέμενος του Σεχζαντέ ήταν έργο του ως μαθητευόμενου, το Τέμενος του Σουλεϊμάν του Μεγαλοπρεπούς (Σουλεϊμανιγιέ Τζαμί) στην Κωνσταντινούπολη ήταν έργο του ως εργάτη ενώ το Τέμενος Σελιμιγιέ στην Αδριανούπολη έργο του ως μάστορα .
Σύμφωνα με την αυτοβιογραφία του Tezkiretü’l BünyanÇelebi, Sai Mustafa 2004, Book Of Buildings: Tezkiretü'l Bünyan Ve Tezkiretü'l-Ebniye (Απομνημονεύματα του Σινάν του Αρχιτέκτονα). Koç Kültür Sanat Tanıtım, ISBN 975-296-017-0, ως αριστούργημά του θεωρούσε το  Τέμενος Σελιμιγιέ στην Αδριανούπολη, που κτίστηκε μεταξύ 1569 και 1575 και αποτελούσε πρόκληση για τον Σινάν, καθώς οι χριστιανοί αρχιτέκτονες θεωρούσαν πως δεν μπορεί να κτιστεί θόλος μεγαλύτερος από εκείνον της χιλιετούς Αγίας Σοφίας. Όταν το έργο τελείωσε, ο Σινάν, σε ηλικία 80 περίπου ετών, ισχυρίστηκε πως ήταν ο μεγαλύτερος θόλος στον κόσμο. Μετρημένος από το έδαφος ο θόλος είναι κοντύτερος από εκείνον της Αγίας Σοφίας. Μετρημένος από τη βάση του ωστόσο είναι υψηλότερος και κατά μισό περίπου μέτρο μεγαλύτερος σε διάμετρο.

Εντούτοις, ως κορυφαία δημιουργία και το ωραιότερο έργο του Σινάν θεωρείται από πολλούς μελετητές το Τέμενος του Σουλεϊμάν του Μεγαλοπρεπούς στην Κωνσταντινούπολη (1550 -1557), που είναι βασισμένο στο σχέδιο της Αγίας Σοφίας και είναι το μεγαλύτερο τέμενος που κτίστηκε ποτέ στην Οθωμανική Αυτοκρατορία. 

Πέραν του αριστουργήματός του, άλλα σημαντικά έργα του είναι το Τέμενος Σεχσαντέ, το Αζαπκαπί Σοκουλλού, το Σύμπλεγμα Κιλίτς Αλή Πασά (που χτίστηκε προς τιμήν του Μέγα Ναυάρχου του οθωμανικού στόλου Κιλίτζ Αλή Πασά), η γέφυρα του Μεχμέτ Πασά Σοκόλοβιτς, το Τέμενος Σοκολού Μεχμέτ Πασά και το Τέμενος Κουρσούμ, ή Τέμενος Οσμάν Σαχ, στα Τρίκαλα.

 Σημειώσεις - παραπομπές 

 Βιβλιογραφία 
 Behcet Unsal 1970, Turkish Islamic Architecture. Seljuk to Ottoman, Academic Εditions, London.
 Honour H. - Fleming I. 1998, Ιστορία της Τέχνης, μτφρ. Α. Παππάς, Υποδομή Αθήνα.
 Goodwin G., A History of Ottoman Architecture'', 1971.
 Εγκυκλοπαίδεια Πάπυρος-Λαρούς-Μπριτάνικα, λήμμα "Σινάν, Μιράρ", τόμ. 54, Εκδόσεις Πάπυρος, Αθήνα, 1996.

 Εξωτερικοί σύνδεσμοι 

 Κατάλογος των έργων του Σινάν  (Ανακτήθηκε 30 Απριλίου 2011)
 Φωτογραφίες από την πόλη της Αδριανούπολης, με πολλές απεικονίσεις του τεμένους Σελιμίγιε , 
 Χάρτης και σύντομος οδηγός των έργων του Σινάν στην Κωνσταντινούπολη (Τουρκ.) (Ανακτήθηκε 30 Απριλίου 2011)
 Φωτογραφίες από τεμένη του Σινάν στην Κωνσταντινούπολη 
 Χάρτης για ορισμένα τεμένη του Σινάν στην Κωνσταντινούπολη 
 Ο μεγάλος αρχιτέκτονας του οθωμανικού τέμενους του 16ου αι.  
 Website on architecture of the Ottoman architect Sinan 

Κατηγορία:Οθωμανοί αρχιτέκτονες

Κατηγορία:Μικρασιατικός Ελληνισμός
Κατηγορία:Βυζαντινοί Μικρασιάτες
Κατηγορία:Καππαδόκες Έλληνες
Κατηγορία:Σουλεϊμάν Α΄ ο Μεγαλοπρεπής